ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สช. 39/2553เรื่อง การให้ความเห็นชอบผู้สอบบัญชีในตลาดทุน(ฉบับประมวล)\_\_\_\_\_\_\_\_\_\_\_\_\_\_\_\_\_โดยที่มาตรา 61 มาตรา 89 มาตรา 106 มาตรา 199 และมาตรา 217 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และมาตรา 140 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์(ฉบับที่ 2) พ.ศ. 2542 ประกาศคณะกรรมการกํากับตลาดทุนที่เกี่ยวกับการออกและการเสนอขายหลักทรัพย์ ประกาศคณะกรรมการกํากับตลาดทุนที่เกี่ยวกับการจัดตั้งและจัดการกองทุน และมาตรา 59แห่งพระราชบัญญัติทรัสต์เพื่อธุรกรรมในตลาดทุน พ.ศ. 2550 กําหนดให้ผู้สอบบัญชีที่ลงลายมือชื่อในรายงานการตรวจสอบงบการเงินของกิจการที่กําหนดตามบทบัญญัติหรือข้อกําหนดดังกล่าวต้องเป็นผู้สอบบัญชีที่ได้รับความเห็นชอบจากสํานักงาน ดังนั้น เพื่อประโยชน์ในการดังกล่าว สํานักงานออกข้อกําหนดเกี่ยวกับการให้ความเห็นชอบผู้สอบบัญชีไว้ดังต่อไปนี้ข้อ 1 ประกาศนี้ให้ใช้บังคับตั้งแต่วันที่ 1 ตุลาคม พ.ศ. 2553 เป็นต้นไปเว้นแต่ข้อ 10(3) ให้ใช้บังคับตั้งแต่วันที่ 1 มกราคม พ.ศ. 2556 เป็นต้นไปข้อ 2 ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สช. 21/2546 เรื่อง การให้ความเห็นชอบผู้สอบบัญชี ลงวันที่ 8 สิงหาคม พ.ศ. 2546ข้อ 3 ประกาศนี้ใช้บังคับกับการให้ความเห็นชอบผู้สอบบัญชีของกิจการในตลาดทุนโดยผู้สอบบัญชีที่ได้รับความเห็นชอบจากสํานักงานตามประกาศนี้สามารถสอบบัญชีและลงลายมือชื่อเพื่อแสดงความเห็นในการสอบบัญชีของกิจการดังต่อไปนี้ (1) บริษัทที่ขออนุญาตเสนอขายหลักทรัพย์ที่ออกใหม่ (2) บริษัทที่ออกหลักทรัพย์ที่มีหน้าที่จัดทําและส่งงบการเงิน และรายงานเกี่ยวกับฐานะการเงินและผลการดําเนินงานของบริษัทต่อสํานักงาน (3) บริษัทที่ออกหลักทรัพย์ซึ่งมีผู้ยื่นแบบแสดงรายการข้อมูลการเสนอขายหลักทรัพย์และร่างหนังสือชี้ชวน (4) บริษัทหลักทรัพย์(4/1)( บริษัทที่จัดตั้งขึ้นตามกฎหมายไทยซึ่งขอรับใบอนุญาตประกอบธุรกิจหลักทรัพย์ตามข้อ 11(6) แห่งกฎกระทรวงว่าด้วยการอนุญาตการประกอบธุรกิจหลักทรัพย์ พ.ศ. 2551(5) กองทุนรวม(6) กองทุนส่วนบุคคลที่สํานักงานประกาศกําหนดตามมาตรา 140 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 (7) บริษัทที่ออกหลักทรัพย์จดทะเบียน (8) บริษัทที่มีหลักทรัพย์ซื้อขายในศูนย์ซื้อขายหลักทรัพย์ (9) กองทรัสต์ตามกฎหมายว่าด้วยทรัสต์เพื่อธุรกรรมในตลาดทุนข้อ 4 ในกรณีที่มีประกาศสํานักงานคณะกรรมการกํากับหลักทรัพย์และตลาดหลักทรัพย์เกี่ยวกับการให้ความเห็นชอบผู้สอบบัญชีในเรื่องใดเป็นการเฉพาะอยู่แล้ว มิให้นําประกาศนี้มาใช้บังคับข้อ 5 ให้ถือว่าสํานักงานการตรวจเงินแผ่นดินเป็นผู้สอบบัญชีที่ได้รับความเห็นชอบจากสํานักงานในการสอบบัญชีและลงลายมือชื่อเพื่อแสดงความเห็นในการสอบบัญชีของกิจการตามข้อ 3 โดยไม่อยู่ภายใต้หลักเกณฑ์ของประกาศนี้ข้อ 6 ในประกาศนี้ (1) "สํานักงานสอบบัญชี" หมายความว่า สํานักงานสอบบัญชีที่ผู้สอบบัญชีสังกัดและปฏิบัติงาน(2) "สถาบันการเงิน" หมายความว่า(ก) ธนาคารพาณิชย์ บริษัทเงินทุน หรือบริษัทเครดิตฟองซิเอร์ ตามกฎหมายว่าด้วยธุรกิจสถาบันการเงิน (ข) บริษัทประกันภัยตามกฎหมายว่าด้วยการประกันวินาศภัยหรือกฎหมายว่าด้วยการประกันชีวิต (ค) สถาบันการเงินอื่นตามที่สํานักงานประกาศกําหนด(3) "จรรยาบรรณวิชาชีพบัญชี" หมายความว่า(ก) จรรยาบรรณวิชาชีพบัญชีที่กําหนดโดยสภาวิชาชีพบัญชี (ข) จรรยาบรรณวิชาชีพบัญชีที่กําหนดโดย International Federation of Accountants (IFAC) ในกรณีที่สภาวิชาชีพบัญชียังไม่ได้กําหนดหรือปรับปรุงจรรยาบรรณวิชาชีพบัญชีให้สอดคล้องกับจรรยาบรรณวิชาชีพบัญชีที่กําหนดโดย International Federation of Accountants (IFAC)(4) "คณะที่ปรึกษาด้านการสอบบัญชี" หมายความว่า คณะบุคคลที่สํานักงานแต่งตั้งเพื่อให้คําปรึกษาและเสนอแนะเกี่ยวกับการกํากับดูแลผู้สอบบัญชีในตลาดทุนหมวด 1การขอความเห็นชอบเป็นผู้สอบบัญชีในตลาดทุน\_\_\_\_\_\_\_\_\_\_\_\_\_\_\_ส่วนที่ 1การยื่นคําขอความเห็นชอบ\_\_\_\_\_\_\_\_\_\_\_\_\_\_\_\_ข้อ 7 ให้บุคคลที่ประสงค์จะเป็นผู้สอบบัญชีในตลาดทุน ยื่นคําขอความเห็นชอบต่อสํานักงานตามแบบ 61-1 ที่จัดไว้บนเว็บไซต์ของสํานักงาน พร้อมทั้งเอกสารหลักฐานดังต่อไปนี้ (1) หนังสือรับรองและยินยอมของสํานักงานสอบบัญชีที่บุคคลที่ยื่นคําขอความเห็นชอบสังกัด ซึ่งรับรองและยินยอมในเรื่องดังนี้ ทั้งนี้ ตามแบบ 61-2 ที่จัดไว้บนเว็บไซต์ของสํานักงาน(ก) รับรองว่าสํานักงานสอบบัญชีดังกล่าวมีระบบควบคุมคุณภาพงานตามข้อ 11(1) และยินยอมให้ผู้แทนของสํานักงานเข้าตรวจระบบดังกล่าว (ข) รับรองว่าหากผู้สอบบัญชีที่สังกัดสํานักงานสอบบัญชีนั้นได้รับความเห็นชอบจากสํานักงานแล้ว สํานักงานสอบบัญชีจะดูแลและพัฒนาระบบควบคุมคุณภาพงานให้เป็นไปตามมาตรฐานที่กําหนดตามข้อ 11(1) และยินยอมให้ผู้แทนของสํานักงานเข้าตรวจระบบดังกล่าวเมื่อได้รับแจ้งจากสํานักงาน(2) เอกสารหลักฐานอื่นตามที่กําหนดไว้บนเว็บไซต์ของสํานักงาน (ให้บุคคลที่ยื่นคําขอความเห็นชอบตามวรรคหนึ่งชําระค่าธรรมเนียมการยื่นคําขอความเห็นชอบตามอัตราที่กําหนดไว้ในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการยื่นแบบแสดงรายการข้อมูล การจดทะเบียนและการยื่นคําขอต่าง ๆ เมื่อคําขอและเอกสารหลักฐานถูกต้องครบถ้วนตามคู่มือสําหรับประชาชนแล้วข้อ 8( เมื่อสํานักงานได้รับคําขอและเอกสารหลักฐานถูกต้องครบถ้วนตามคู่มือสําหรับประชาชนแล้ว สํานักงานจะดําเนินการสอบทานข้อเท็จจริงตามขั้นตอนและวิธีการที่ระบุในคู่มือสําหรับประชาชนและแจ้งประเด็นข้อสังเกตที่ได้จากการสอบทานข้อเท็จจริงเพื่อให้ผู้ขอความเห็นชอบชี้แจงข้อสังเกตนั้น โดยจะดําเนินการให้แล้วเสร็จภายในเก้าสิบวันนับแต่วันที่สํานักงานได้รับเอกสารหลักฐานถูกต้องครบถ้วนตามคู่มือสําหรับประชาชน ทั้งนี้ สํานักงานจะกําหนดระยะเวลาเพื่อให้ผู้ขอความเห็นชอบชี้แจงข้อสังเกตไว้ในหนังสือแจ้ง โดยระยะเวลาดังกล่าวจะไม่น้อยกว่าสิบสี่วันแต่ไม่เกินยี่สิบเอ็ดวันข้อ 9( สํานักงานจะพิจารณาคําขอความเห็นชอบให้แล้วเสร็จภายในหกสิบวันนับแต่วันที่สํานักงานได้รับคําชี้แจงต่อข้อสังเกตจากการสอบทานข้อเท็จจริงจากผู้ขอความเห็นชอบหรือนับแต่วันครบกําหนดระยะเวลาให้ผู้ขอความเห็นชอบชี้แจงในกรณีที่ผู้ขอความเห็นชอบไม่ชี้แจงภายในระยะเวลาที่สํานักงานกําหนดตามข้อ 8ส่วนที่ 2หลักเกณฑ์และระยะเวลาการให้ความเห็นชอบ\_\_\_\_\_\_\_\_\_\_\_\_\_\_\_ข้อ 10( ผู้ที่จะได้รับความเห็นชอบเป็นผู้สอบบัญชีในตลาดทุนต้องเป็นไปตามหลักเกณฑ์ดังต่อไปนี้(1) เป็นผู้สอบบัญชีรับอนุญาตซึ่งใบอนุญาตยังไม่สิ้นผล(2) เป็นหัวหน้าสํานักงานสอบบัญชีหรือเทียบเท่า หรือเป็นหุ้นส่วนในสํานักงานสอบบัญชีหรือเทียบเท่า(3) มีประสบการณ์การปฏิบัติงานสอบบัญชีอย่างใดอย่างหนึ่งดังต่อไปนี้(ก) เป็นผู้สอบบัญชีที่ลงลายมือชื่อเพื่อแสดงความเห็นในการสอบบัญชีของกิจการไม่น้อยกว่าสองกิจการ ซึ่งมีปริมาณและความซับซ้อนของธุรกรรมในระดับที่เพียงพอที่จะแสดงให้เห็นถึงความรู้และความสามารถของผู้สอบบัญชีและคุณภาพงานสอบบัญชี เป็นเวลาไม่น้อยกว่าหนึ่งปีในช่วงห้าปีก่อนวันยื่นคําขอรับความเห็นชอบ และมีประสบการณ์การปฏิบัติงานดังต่อไปนี้1. ปฏิบัติงานสอบบัญชีมาแล้วไม่น้อยกว่าเจ็ดปีไม่ว่าจะติดต่อกันหรือไม่ทั้งนี้ การปฏิบัติงานสอบบัญชีดังกล่าวครอบคลุมถึงการเป็นผู้ช่วยผู้สอบบัญชี ผู้สอบบัญชีที่รับผิดชอบงานผู้สอบทานการควบคุมคุณภาพงาน และผู้สอบบัญชีที่ลงลายมือชื่อเพื่อแสดงความเห็นในการสอบบัญชี2. ในช่วงระยะเวลาตาม 1. ต้องเป็นผู้สอบบัญชีที่ลงลายมือชื่อเพื่อแสดงความเห็นในการสอบบัญชี หรือผู้สอบบัญชีที่รับผิดชอบงาน หรือผู้ควบคุมงานสอบบัญชี หรือผู้สอบทานงานขั้นสุดท้ายก่อนที่ผู้สอบบัญชีจะลงลายมือชื่อเพื่อแสดงความเห็นในการสอบบัญชี ไม่น้อยกว่าสี่ปี(ข) เป็นผู้สอบบัญชีที่รับผิดชอบงานในการสอบบัญชีของธนาคารพาณิชย์ตามกฎหมายว่าด้วยธุรกิจสถาบันการเงิน เป็นเวลาไม่น้อยกว่าหนึ่งปีในช่วงห้าปีก่อนวันยื่นคําขอรับความเห็นชอบ และมีประสบการณ์การปฏิบัติงานดังต่อไปนี้1. ปฏิบัติงานสอบบัญชีมาแล้วไม่น้อยกว่าเจ็ดปีไม่ว่าจะติดต่อกันหรือไม่ทั้งนี้ การปฏิบัติงานสอบบัญชีดังกล่าวครอบคลุมถึงการเป็นผู้ช่วยผู้สอบบัญชี ผู้สอบบัญชีที่รับผิดชอบงานผู้สอบทานการควบคุมคุณภาพงาน และผู้สอบบัญชีที่ลงลายมือชื่อเพื่อแสดงความเห็นในการสอบบัญชี2. ในช่วงระยะเวลาตาม 1. ต้องเป็นผู้สอบบัญชีที่รับผิดชอบงาน หรือผู้ควบคุมงานสอบบัญชี หรือผู้สอบทานงานขั้นสุดท้ายก่อนที่ผู้สอบบัญชีจะลงลายมือชื่อเพื่อแสดงความเห็นในการสอบบัญชีของธนาคารพาณิชย์ตามกฎหมายว่าด้วยธุรกิจสถาบันการเงิน ไม่น้อยกว่าสี่ปี(4) สังกัดสํานักงานสอบบัญชีเพียงหนึ่งแห่ง โดยสํานักงานสอบบัญชีที่สังกัดต้องมีลักษณะตามที่กําหนดไว้ในข้อ 11(5) ไม่มีลักษณะต้องห้ามตามที่กําหนดในส่วนที่ 3ข้อ 11 สํานักงานสอบบัญชีที่มีผู้สอบบัญชีในตลาดทุนสังกัดอยู่ต้องมีลักษณะดังต่อไปนี้(1) มีระบบควบคุมคุณภาพงานที่เพียงพอและน่าเชื่อถือว่าจะสามารถดูแลให้ผู้สอบบัญชีในสังกัดปฏิบัติงานให้เป็นไปตามมาตรฐานวิชาชีพบัญชีได้อย่างต่อเนื่อง โดยระบบควบคุมคุณภาพงานดังกล่าวต้องเป็นไปตามมาตรฐานเกี่ยวกับการควบคุมคุณภาพงานที่กําหนดโดยสภาวิชาชีพบัญชี เว้นแต่มาตรฐานใดที่สภาวิชาชีพบัญชียังไม่ได้กําหนดหรือปรับปรุงให้สอดคล้องกับมาตรฐานวิชาชีพระหว่างประเทศ ให้ใช้มาตรฐานวิชาชีพระหว่างประเทศที่กําหนดโดย International Federation of Accountants (IFAC) ที่ใช้บังคับในขณะนั้น (2) มีจํานวนผู้สอบบัญชีรับอนุญาตที่ใบอนุญาตยังไม่สิ้นผลหรือไม่อยู่ระหว่างถูกสั่งพักใช้ใบอนุญาต หรือไม่เคยถูกเพิกถอนใบอนุญาตโดยคณะกรรมการจรรยาบรรณตามกฎหมายว่าด้วยวิชาชีพบัญชี และผู้ช่วยผู้สอบบัญชีที่มีคุณวุฒิด้านบัญชีไม่ต่ํากว่าปริญญาตรีและเป็นสมาชิกสภาวิชาชีพบัญชี รวมกันไม่น้อยกว่าห้าคน ซึ่งต้องปฏิบัติงานเต็มเวลาให้กับสํานักงานสอบบัญชีทั้งนี้ ในส่วนของผู้สอบบัญชีรับอนุญาตต้องเป็นไปตามเงื่อนไขดังต่อไปนี้ด้วย(ก) ในกรณีที่สํานักงานสอบบัญชีมีผู้สอบบัญชีที่ได้หรือจะได้รับความเห็นชอบให้เป็นผู้สอบบัญชีในตลาดทุนปฏิบัติงานเต็มเวลาให้กับสํานักงานสอบบัญชี สํานักงานสอบบัญชีนั้นต้องมีผู้สอบบัญชีรับอนุญาตไม่น้อยกว่าสองคน(ข) ในกรณีที่สํานักงานสอบบัญชีมีผู้สอบบัญชีที่ได้หรือจะได้รับความเห็นชอบให้เป็นผู้สอบบัญชีในตลาดทุนมิได้ปฏิบัติงานเต็มเวลาให้กับสํานักงานสอบบัญชี สํานักงานสอบบัญชีนั้นต้องมีผู้สอบบัญชีรับอนุญาตไม่น้อยกว่าสี่คนในการพิจารณาความเพียงพอและความน่าเชื่อถือของระบบควบคุมคุณภาพงานตาม (1)ของวรรคหนึ่ง สํานักงานจะเสนอข้อเท็จจริงและความเห็นที่ได้จากการตรวจให้คณะที่ปรึกษาด้านการสอบบัญชีพิจารณาให้ความเห็นเพื่อใช้ประกอบการพิจารณาของสํานักงานด้วย เว้นแต่เป็นกรณีการขอความเห็นชอบเป็นผู้สอบบัญชีในตลาดทุนที่สังกัดสํานักงานสอบบัญชีที่มีผู้สอบบัญชีที่สํานักงานให้ความเห็นชอบตามประกาศนี้อยู่แล้ว และไม่มีประเด็นที่สํานักงานเห็นว่าจําเป็นต้องตรวจเพิ่มเติมข้อ 12 การให้ความเห็นชอบเป็นผู้สอบบัญชีในตลาดทุนมีกําหนดระยะเวลาคราวละไม่เกินห้าปีตามที่สํานักงานกําหนดไว้ในหนังสือให้ความเห็นชอบข้อ 13 เพื่อให้การปฏิบัติเป็นไปตามประกาศนี้ เมื่อสํานักงานร้องขอ ให้ผู้สอบบัญชีที่ได้รับความเห็นชอบจากสํานักงานชี้แจง ส่งเอกสารหรือหลักฐานที่เกี่ยวข้อง ดําเนินการ หรือไม่ดําเนินการใด ๆ ตามที่ร้องขอนั้นข้อ 14( ในการยื่นคําขอต่ออายุการให้ความเห็นชอบเป็นผู้สอบบัญชีในตลาดทุน สํานักงานจะดําเนินการตามขั้นตอนและระยะเวลาที่กําหนดไว้ในข้อ 8 และข้อ 9ในระหว่างการยื่นขอต่ออายุการให้ความเห็นชอบเป็นผู้สอบบัญชีในตลาดทุนตามวรรคหนึ่ง ให้ผู้สอบบัญชีที่ได้ดําเนินการต่อไปนี้สามารถลงลายมือชื่อเพื่อแสดงความเห็นในการสอบบัญชีของกิจการตามข้อ 3 ต่อไปได้ แต่ไม่เกินสามเดือนนับแต่วันสิ้นสุดอายุการให้ความเห็นชอบตามข้อ 12(1) ได้รับการแต่งตั้งโดยชอบด้วยกฎหมายจากกิจการตามข้อ 3 ก่อนระยะเวลาการให้ความเห็นชอบเป็นผู้สอบบัญชีตามข้อ 12 จะสิ้นสุดลง (2) ได้ยื่นคําขอต่ออายุการให้ความเห็นชอบเป็นผู้สอบบัญชีต่อสํานักงานล่วงหน้าอย่างน้อยสองเดือนก่อนสิ้นสุดระยะเวลาการให้ความเห็นชอบ และยังไม่ได้รับแจ้งผลการพิจารณาคําขอความเห็นชอบจากสํานักงานส่วนที่ 3ลักษณะต้องห้ามของผู้สอบบัญชีในตลาดทุน\_\_\_\_\_\_\_\_\_\_\_\_\_\_ข้อ 15 ผู้สอบบัญชีในตลาดทุนต้องไม่มีลักษณะต้องห้ามดังต่อไปนี้(1) เป็นบุคคลที่ถูกศาลสั่งพิทักษ์ทรัพย์ บุคคลล้มละลาย คนไร้ความสามารถหรือคนเสมือนไร้ความสามารถ(2)( เป็นผู้สอบบัญชีรับอนุญาตซึ่งเข้าลักษณะใดลักษณะหนึ่งดังนี้(ก) อยู่ระหว่างถูกสั่งพักใช้ใบอนุญาตโดยคณะกรรมการจรรยาบรรณตามกฎหมายว่าด้วยวิชาชีพบัญชี (ข) เคยมีประวัติถูกสั่งเพิกถอนใบอนุญาตโดยคณะกรรมการจรรยาบรรณตามกฎหมายว่าด้วยวิชาชีพบัญชี เว้นแต่จะได้รับใบอนุญาตเป็นผู้สอบบัญชีรับอนุญาตครั้งใหม่มาแล้วเป็นระยะเวลาไม่น้อยกว่าสามปี ก่อนวันที่ยื่นคําขอความเห็นชอบต่อสํานักงาน(ค) เคยถูกสั่งพักใช้ใบอนุญาตโดยคณะกรรมการจรรยาบรรณตามกฎหมายว่าด้วยวิชาชีพบัญชี ในช่วงสามปีก่อนวันที่ยื่นคําขอความเห็นชอบต่อสํานักงาน เว้นแต่เหตุที่ทําให้คณะกรรมการจรรยาบรรณดังกล่าวสั่งพักใช้ใบอนุญาตเป็นเหตุเดียวกับที่สํานักงานสั่งพักหรือเพิกถอนการให้ความเห็นชอบเป็นผู้สอบบัญชีของกิจการในตลาดทุน(3) อยู่ระหว่างถูกสั่งพักหรือเพิกถอนการให้ความเห็นชอบเป็นผู้สอบบัญชีของกิจการในตลาดทุน หรืออยู่ระหว่างระยะเวลาที่กําหนดว่าสํานักงานจะไม่รับพิจารณาคําขอ (4) อยู่ระหว่างถูกกล่าวโทษโดยสํานักงาน หรืออยู่ระหว่างถูกดําเนินคดีอันเนื่องจากกรณีที่สํานักงานกล่าวโทษ หรือเคยต้องคําพิพากษาถึงที่สุดให้จําคุกเนื่องจากการกล่าวโทษของสํานักงาน ไม่ว่าศาลจะมีคําพิพากษาให้รอการลงโทษหรือไม่ก็ตาม เว้นแต่จะได้พ้นโทษหรือพ้นจากการรอลงโทษมาแล้วไม่น้อยกว่าสามปีก่อนวันที่ยื่นคําขอความเห็นชอบต่อสํานักงาน ทั้งนี้เฉพาะความผิดดังต่อไปนี้(ก) ความผิดเกี่ยวกับการกระทําโดยทุจริต หรือการสนับสนุนการกระทําผิดของบุคคลอื่น ทั้งนี้ เฉพาะที่เกี่ยวข้องกับการประกอบวิชาชีพบัญชี(ข) ความผิดเกี่ยวกับเอกสารหรือบัญชี เช่น ปลอมเอกสาร ใช้หรืออ้างเอกสารปลอมหรือเท็จ แจ้งให้เจ้าพนักงานจดข้อความอันเป็นเท็จลงในเอกสาร หรือมีส่วนร่วมหรือสนับสนุนการกระทําความผิดเกี่ยวกับบัญชีหรือเอกสารตามมาตรา 312 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 หรือมาตรา 148 แห่งพระราชบัญญัติสัญญาซื้อขายล่วงหน้า พ.ศ. 2546 เป็นต้น (ค) ความผิดเกี่ยวกับการสอบบัญชีซึ่งไม่เป็นไปตามที่กฎหมายกําหนดหรือทํารายงานการสอบบัญชีเท็จ เช่น ความผิดตามมาตรา 287 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 เป็นต้น (ง) ความผิดเกี่ยวกับการกระทําอันไม่เป็นธรรมในการซื้อขายหลักทรัพย์หรือสัญญาซื้อขายล่วงหน้า(5) อยู่ระหว่างถูกกล่าวโทษโดยหน่วยงานที่กํากับดูแลสถาบันการเงินไม่ว่าในประเทศหรือต่างประเทศ หรืออยู่ระหว่างถูกดําเนินคดีอันเนื่องจากกรณีที่หน่วยงานดังกล่าวกล่าวโทษ หรือเคยต้องคําพิพากษาถึงที่สุดให้จําคุกเนื่องจากการกล่าวโทษของหน่วยงานดังกล่าวไม่ว่าศาลจะมีคําพิพากษาให้รอการลงโทษหรือไม่ก็ตาม เว้นแต่จะได้พ้นโทษหรือพ้นจากการรอลงโทษมาแล้วไม่น้อยกว่าสามปีก่อนวันที่ยื่นคําขอความเห็นชอบต่อสํานักงาน ทั้งนี้ เฉพาะความผิดตาม (4)ข้อ 16 ผู้สอบบัญชีในตลาดทุนต้องไม่มีพฤติกรรมดังต่อไปนี้ (1) มีหรือเคยมีพฤติกรรมที่แสดงถึงการขาดจรรยาบรรณวิชาชีพบัญชี หรือมีหรือเคยมีพฤติกรรมที่ฝ่าฝืนหรือไม่ปฏิบัติตามข้อกําหนดของกฎหมายว่าด้วยวิชาชีพบัญชีและข้อกําหนดเพิ่มเติมตามประกาศที่ออกตามกฎหมายว่าด้วยหลักทรัพย์และตลาดหลักทรัพย์ รวมทั้งมีหรือเคยมีส่วนร่วมหรือสนับสนุนการกระทําดังกล่าวของบุคคลอื่น (2) มีหรือเคยมีพฤติกรรมที่เป็นการจงใจแสดงข้อความอันเป็นเท็จในสาระสําคัญหรือปกปิดข้อความจริงที่เป็นสาระสําคัญอันควรแจ้งในเอกสารใด ๆ ที่ต้องเปิดเผยต่อประชาชนหรือยื่นต่อคณะกรรมการ ก.ล.ต. คณะกรรมการกํากับตลาดทุน หรือสํานักงาน รวมทั้งมีหรือเคยมีส่วนร่วมหรือสนับสนุนการกระทําดังกล่าวของบุคคลอื่น (3) มีหรือเคยมีพฤติกรรมที่ส่อไปในทางไม่สุจริตหรือหลอกลวงผู้อื่น และมีหรือเคยมีส่วนร่วมหรือสนับสนุนการกระทําดังกล่าวของบุคคลอื่นข้อ 17 ในกรณีที่ปรากฏข้อเท็จจริงว่าบุคคลใดมีพฤติกรรมตามข้อ 16 มาแล้วเกินกว่าสิบปี หรือข้อเท็จจริงเกี่ยวกับพฤติกรรมดังกล่าวมิได้มีลักษณะร้ายแรงถึงขนาดที่ไม่สมควรได้รับความไว้วางใจหรือความน่าเชื่อถือให้ปฏิบัติงานเป็นผู้สอบบัญชีในตลาดทุน สํานักงานอาจไม่ยกข้อเท็จจริงในกรณีนั้นมาเป็นเหตุในการพิจารณาการมีลักษณะต้องห้ามของผู้สอบบัญชีในตลาดทุนข้อ 18 ในการพิจารณาความร้ายแรงตามข้อ 17 สํานักงานจะคํานึงถึงข้อเท็จจริงที่เกี่ยวข้องกับพฤติกรรมหรือการกระทําของผู้สอบบัญชีเป็นรายกรณี ทั้งนี้ ปัจจัยที่สํานักงานนํามาใช้ประกอบการพิจารณาจะรวมถึง(1) บทบาทความเกี่ยวข้อง และนัยสําคัญของพฤติกรรม เช่น จํานวนเงินที่เกี่ยวข้องปริมาณธุรกรรมที่เกี่ยวข้อง ผู้รับประโยชน์จากผลของพฤติกรรม เป็นตัวการ ผู้ใช้ หรือผู้สนับสนุน จงใจหรือประมาทเลินเล่ออย่างร้ายแรง เป็นต้น (2) การลงโทษอื่นที่ผู้สอบบัญชีนั้นได้รับไปแล้ว (3) ผลกระทบหรือความเสียหายต่อบุคคลที่เกี่ยวข้องกับข้อเท็จจริงหรือพฤติกรรมที่เกิดขึ้น เช่น กระทบต่อตลาดเงินหรือตลาดทุน กระทบต่อประชาชนโดยรวม หรือกระทบต่อบุคคลเฉพาะราย เป็นต้น(4) การแก้ไขหรือดําเนินการอื่นที่เป็นประโยชน์ เพื่อแก้ไข เยียวยา หรือป้องกันมิให้เกิดข้อเท็จจริงหรือพฤติกรรมทํานองเดียวกันนั้นซ้ําอีก (5) พฤติกรรมของผู้สอบบัญชีที่เป็นประโยชน์ต่อการปฏิบัติงานหรือขัดขวางการปฏิบัติงานของสํานักงาน เช่น การให้ข้อเท็จจริงหรือหลักฐานที่เป็นประโยชน์ต่อการพิจารณาหรือการดําเนินการการปิดบังอําพรางหรือทําลายหลักฐานที่เกี่ยวข้อง หรือการให้ข้อมูลอันเป็นเท็จ เป็นต้น(6) ความซับซ้อนของลักษณะการกระทําหรือเครื่องมือที่ใช้ในการกระทํา เช่น การใช้ชื่อบุคคลอื่น หรือการตั้งบริษัทอําพราง เป็นต้น (7) ประวัติพฤติกรรมในช่วงสิบปีก่อนที่สํานักงานจะพิจารณาการมีลักษณะต้องห้ามในแต่ละกรณี เช่น เป็นพฤติกรรมครั้งแรก หรือเป็นพฤติกรรมที่เกิดซ้ําหรือต่อเนื่อง เป็นต้นข้อ 19 ในการพิจารณาพฤติกรรมตามข้อ 16 สํานักงานจะดําเนินการดังต่อไปนี้ (1) เปิดโอกาสให้ผู้ถูกพิจารณามีโอกาสชี้แจงข้อเท็จจริง (2)( เสนอข้อเท็จจริง ข้อกล่าวหา และข้อโต้แย้ง รวมทั้งคําชี้แจงของผู้ถูกพิจารณา(ถ้ามี) ให้คณะที่ปรึกษาด้านการสอบบัญชีพิจารณาให้ความเห็นหรือข้อแนะนํา เพื่อประกอบการพิจารณาของสํานักงาน และหากคณะที่ปรึกษาด้านการสอบบัญชีประสงค์จะให้ผู้ถูกพิจารณาชี้แจงเพิ่มเติม สํานักงานจะจัดให้มีการชี้แจงเช่นนั้น (คณะที่ปรึกษาด้านการสอบบัญชีตามวรรคหนึ่ง (2) ต้องประกอบด้วยผู้ทรงคุณวุฒิไม่น้อยกว่ากึ่งหนึ่งที่ไม่ได้ปฏิบัติงานด้านการสอบบัญชีในช่วงสามปีก่อนวันที่ได้รับแต่งตั้งเป็นคณะที่ปรึกษาดังกล่าวข้อ 20( ยกเลิกข้อ 21 ในกรณีปรากฏข้อเท็จจริงว่าบุคคลใดมีพฤติกรรมตามข้อ 16 สํานักงานอาจดําเนินการอย่างใดอย่างหนึ่งหรือหลายอย่างดังต่อไปนี้(1) ปฏิเสธการให้ความเห็นชอบผู้ถูกพิจารณาที่ยื่นขอความเห็นชอบเป็นผู้สอบบัญชีในตลาดทุน (2) สั่งพักหรือเพิกถอนการให้ความเห็นชอบ ทั้งนี้ ตามที่กําหนดในหมวด 3(3) กําหนดระยะเวลาหรือเงื่อนไขในการรับพิจารณาคําขอความเห็นชอบของบุคคลนั้นในคราวต่อไป โดยกําหนดระยะเวลาดังกล่าวจะไม่เกินสิบปี สําหรับพฤติกรรมในแต่ละกรณี ทั้งนี้ สํานักงานอาจแก้ไขหรือเปลี่ยนแปลงระยะเวลาหรือเงื่อนไขที่กําหนดไปแล้วนั้นได้ หากปรากฏภายหลังว่ามีกรณีที่บุคคลดังกล่าวมีพฤติกรรมตามข้อ 16 เพิ่มเติมหมวด 2หน้าที่ภายหลังได้รับความเห็นชอบ\_\_\_\_\_\_\_\_\_\_\_\_\_\_\_ส่วนที่ 1หน้าที่ของผู้สอบบัญชีในตลาดทุน\_\_\_\_\_\_\_\_\_\_\_\_\_\_\_\_ข้อ 22( ผู้สอบบัญชีที่ได้รับความเห็นชอบจากสํานักงานต้องปฏิบัติให้เป็นไปตามหลักเกณฑ์ดังต่อไปนี้ (1) ปฏิบัติงานสอบบัญชีเพื่อแสดงความเห็นต่องบการเงินด้วยความรับผิดชอบตามจรรยาบรรณวิชาชีพบัญชี และตามข้อกําหนดของกฎหมายว่าด้วยวิชาชีพบัญชีและข้อกําหนดเพิ่มเติมตามประกาศที่ออกตามกฎหมายว่าด้วยหลักทรัพย์และตลาดหลักทรัพย์ (2) ดําเนินการให้งบการเงินของบริษัทที่มีหุ้นเป็นหลักทรัพย์จดทะเบียนและบริษัทที่ขออนุญาตเสนอขายหุ้นที่ออกใหม่ผ่านการพิจารณาของผู้สอบทานการควบคุมคุณภาพงาน (Engagement Quality Control Reviewer) ก่อนลงลายมือชื่อเพื่อแสดงความเห็นต่องบการเงินนั้น (3)( ยกเลิก(4) จัดทําคําชี้แจงหรือนําส่งข้อมูลอื่นใดที่เกี่ยวข้องกับการปฏิบัติงานสอบบัญชี หรือดําเนินการอื่นใดในการให้ความร่วมมือกับสํานักงานเพื่อปฏิบัติให้เป็นไปตามกฎหมายในส่วนที่เกี่ยวข้องกับผู้สอบบัญชีในตลาดทุน ตามที่สํานักงานร้องขอข้อ 23( ในกรณีที่ผู้สอบบัญชีรายใดไม่สามารถดํารงคุณสมบัติดังต่อไปนี้ให้ผู้สอบบัญชีรายดังกล่าวดําเนินการแก้ไขเพื่อให้มีคุณสมบัติถูกต้องตามที่กําหนดภายในระยะเวลาหนึ่งร้อยยี่สิบวันนับแต่วันที่ไม่สามารถดํารงคุณสมบัติให้ถูกต้องนั้น เว้นแต่จะได้รับการผ่อนผันในเรื่องระยะเวลาจากสํานักงาน(1) การดํารงตําแหน่งในสํานักงานสอบบัญชีตามข้อ 10(2)(2) สังกัดสํานักงานสอบบัญชีมากกว่าหนึ่งแห่งโดยไม่เป็นไปตามข้อ 10(4)(3) สังกัดสํานักงานสอบบัญชีที่มิได้มีลักษณะตามข้อ 11(2)ข้อ 24( ให้ผู้สอบบัญชีแจ้งการเปลี่ยนแปลงสํานักงานสอบบัญชีที่สังกัดตามแบบ 61-3ที่จัดไว้บนเว็บไซต์ของสํานักงานภายในสามสิบวันนับแต่วันสุดท้ายของการปฏิบัติงานในสํานักงานสอบบัญชีเดิมส่วนที่ 2หน้าที่เพิ่มเติมของผู้สอบบัญชีในตลาดทุนที่เป็นหัวหน้าสํานักงานสอบบัญชี\_\_\_\_\_\_\_\_\_\_\_\_\_\_\_ข้อ 25 นอกเหนือจากหน้าที่ที่ต้องปฏิบัติตามส่วนที่ 1 ของหมวดนี้แล้ว ผู้สอบบัญชีที่เป็นหัวหน้าสํานักงานสอบบัญชีต้องปฏิบัติให้เป็นไปตามหลักเกณฑ์ดังต่อไปนี้ด้วย (1) จัดให้มีระบบควบคุมคุณภาพงานที่เป็นไปตามข้อ 11(1) (2) ดูแลให้ผู้สอบบัญชีในสังกัดปฏิบัติงานสอบบัญชีเพื่อแสดงความเห็นต่องบการเงินด้วยความรับผิดชอบตามจรรยาบรรณวิชาชีพบัญชี และตามข้อกําหนดของกฎหมายว่าด้วยวิชาชีพบัญชีและข้อกําหนดเพิ่มเติมตามประกาศที่ออกตามกฎหมายว่าด้วยหลักทรัพย์และตลาดหลักทรัพย์ (3) ให้ความร่วมมือและอํานวยความสะดวกแก่ผู้แทนของสํานักงานที่เข้าตรวจระบบควบคุมคุณภาพงาน(4) จัดทําคําชี้แจงหรือนําส่งข้อมูลอื่นใดที่เกี่ยวข้องกับการปฏิบัติงานสอบบัญชี หรือดําเนินการอื่นใดในการให้ความร่วมมือกับสํานักงานเพื่อปฏิบัติให้เป็นไปตามกฎหมายในส่วนที่เกี่ยวข้องกับผู้สอบบัญชีในตลาดทุน ตามที่สํานักงานร้องขอหมวด 3การสิ้นสุดการให้ความเห็นชอบและบทบังคับอื่น\_\_\_\_\_\_\_\_\_\_\_\_\_\_\_\_\_\_ข้อ 26( ให้การให้ความเห็นชอบเป็นผู้สอบบัญชีในตลาดทุนสิ้นสุดลงเมื่อ(1) ผู้สอบบัญชีได้แจ้งต่อสํานักงานเป็นหนังสือถึงความประสงค์ที่จะยุติการปฏิบัติงานเป็นผู้สอบบัญชีที่ได้รับความเห็นชอบจากสํานักงาน (2)( ผู้สอบบัญชีมีคุณสมบัติไม่เป็นไปตามข้อ 10(1) (3) ผู้สอบบัญชีมีลักษณะต้องห้ามตามข้อ 15(1) (2)(ก) หรือ (ข) (4) หรือ (5) (4) สํานักงานสั่งเพิกถอนการให้ความเห็นชอบหรือสั่งพักการให้ความเห็นชอบตลอดระยะเวลาการให้ความเห็นชอบที่เหลืออยู่ข้อ 27 ในกรณีที่ปรากฏข้อเท็จจริงว่ามีเหตุดังต่อไปนี้ สํานักงานอาจสั่งพักหรือเพิกถอนการให้ความเห็นชอบเป็นผู้สอบบัญชีในตลาดทุนตามสมควรแก่กรณี (1) ผู้สอบบัญชีไม่ดําเนินการตามข้อ 13 (2) ผู้สอบบัญชีมีพฤติกรรมตามข้อ 16 (3) ผู้สอบบัญชีฝ่าฝืนหรือไม่ปฏิบัติตามหลักเกณฑ์ในข้อ 22 หรือข้อ 25 (4) ผู้สอบบัญชีไม่สามารถแก้ไขให้ตนเองดํารงคุณสมบัติตามข้อ 23 ได้ภายในระยะเวลาที่กําหนดไว้ในข้อดังกล่าว (5) ในกรณีที่ผู้สอบบัญชีรายใดสังกัดสํานักงานสอบบัญชีที่มีระบบควบคุมคุณภาพงานไม่เป็นไปตามข้อ 11(1) หรือมีเหตุอันควรสงสัยว่าระบบควบคุมคุณภาพงานจะบกพร่องและสํานักงานสอบบัญชีไม่ให้ความร่วมมือหรือยินยอมให้ผู้แทนของสํานักงานเข้าตรวจระบบดังกล่าว(ในการดําเนินการตามวรรคหนึ่ง ให้นําข้อ 17 ข้อ 18 ข้อ 19(1) และข้อ 21(3) มาใช้บังคับโดยอนุโลม ทั้งนี้ ในกรณีที่ปรากฏข้อเท็จจริงว่าผู้สอบบัญชีฝ่าฝืนหรือไม่ปฏิบัติตามข้อ 22(1) หรือข้อ 25(1) หรือ (2) ให้นําข้อ 19(2) มาใช้บังคับด้วย โดยอนุโลมการสั่งพักหรือเพิกถอนการให้ความเห็นชอบผู้สอบบัญชี ไม่มีผลกระทบต่องบการเงินที่มีการสอบบัญชีและลงลายมือชื่อเพื่อแสดงความเห็นในการสอบบัญชี และงบการเงินนั้นได้ยื่นต่อสํานักงานก่อนวันที่สํานักงานสั่งพักหรือเพิกถอนการให้ความเห็นชอบนั้นข้อ 27/1( ในกรณีปรากฏข้อเท็จจริงเกี่ยวกับเหตุตามที่กําหนดในข้อ 27 วรรคหนึ่งสํานักงานอาจไม่ยกกรณีดังกล่าวขึ้นเป็นเหตุในการสั่งพักหรือเพิกถอนการให้ความเห็นชอบได้หากเป็นไปตามเงื่อนไขอย่างใดอย่างหนึ่งดังต่อไปนี้ (1) ผู้สอบบัญชีปฏิบัติตามบทลงโทษที่เสนอโดยผู้สอบบัญชีนั้นเอง (Enforceable Undertaking) ซึ่งสํานักงานเห็นชอบด้วยตามที่เสนอนั้น(2) ผู้สอบบัญชีกระทําการหรืองดเว้นกระทําการอย่างใดอย่างหนึ่งหรือหลายอย่างตามที่สํานักงานสั่ง ทั้งนี้ เฉพาะกรณีที่เหตุดังกล่าวมีลักษณะไม่ร้ายแรง หรือมิได้ส่งผลกระทบหรือก่อให้เกิดความเสียหายต่อบุคคลที่เกี่ยวข้องอย่างมีนัยสําคัญ(3)( สํานักงานสอบบัญชีสามารถแก้ไขระบบควบคุมคุณภาพงานให้เป็นไปตามข้อ 11(1) ได้ภายในระยะเวลาที่ได้รับแจ้งจากสํานักงานข้อ 27/2( เพื่อรักษาประโยชน์ของประชาชนหรือเพื่อคุ้มครองผู้ลงทุน ในกรณีที่ปรากฏข้อเท็จจริงเกี่ยวกับเหตุตามข้อ 27 วรรคหนึ่ง สํานักงานอาจเปิดเผยข้อมูลเกี่ยวกับการดําเนินการของสํานักงานต่อบุคคลใด ๆ ตามอํานาจที่กําหนดในมาตรา 24/1 แห่งพระราชบัญญัติหลักทรัพย์และตลาดหลักทรัพย์ พ.ศ. 2535หมวด 4บทเฉพาะกาล\_\_\_\_\_\_\_\_\_\_\_\_ข้อ 28 ให้ผู้สอบบัญชีที่ได้รับความเห็นชอบจากสํานักงานตามประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สช. 21/2546 เรื่อง การให้ความเห็นชอบผู้สอบบัญชี ลงวันที่ 8 สิงหาคม พ.ศ. 2546 ในวันก่อนวันที่ประกาศนี้ใช้บังคับ เป็นผู้สอบบัญชีที่สํานักงานให้ความเห็นชอบตามประกาศนี้ ตามระยะเวลาการให้ความเห็นชอบที่เหลืออยู่ และให้ผู้สอบบัญชีดังกล่าวอยู่ภายใต้บังคับของประกาศนี้ข้อ 29 คําขอความเห็นชอบหรือคําขอต่ออายุการให้ความเห็นชอบเป็นผู้สอบบัญชีของกิจการในตลาดทุนที่ได้ยื่นต่อสํานักงาน แต่ยังมิได้มีการแจ้งผลการพิจารณาตามคําขอดังกล่าวก่อนวันที่ประกาศนี้ใช้บังคับ ให้การพิจารณาคําขอนั้นอยู่ภายใต้บังคับของประกาศนี้ด้วยข้อ 30 ให้บรรดาคําสั่งและหนังสือเวียนที่ออกหรือวางแนวปฏิบัติตามประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สช. 21/2546 เรื่อง การให้ความเห็นชอบผู้สอบบัญชี ลงวันที่ 8 สิงหาคม พ.ศ. 2546 ซึ่งใช้บังคับอยู่ในวันก่อนวันที่ประกาศนี้ใช้บังคับยังคงใช้บังคับได้ต่อไปเท่าที่ไม่ขัดหรือแย้งกับข้อกําหนดแห่งประกาศนี้ จนกว่าจะได้มีคําสั่งและหนังสือเวียนที่ออกหรือวางแนวปฏิบัติตามประกาศนี้ใช้บังคับข้อ 31 ในกรณีที่มีประกาศฉบับอื่นใดอ้างอิงประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สช. 21/2546 เรื่อง การให้ความเห็นชอบผู้สอบบัญชี ลงวันที่ 8 สิงหาคม พ.ศ. 2546 หรือประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการให้ความเห็นชอบผู้สอบบัญชี ให้การอ้างอิงดังกล่าวหมายถึงการอ้างอิงประกาศฉบับนี้ประกาศ ณ วันที่ 23 กันยายน พ.ศ. 2553(นายธีระชัย ภูวนาถนรานุบาล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์